./data/phi0914/phi00141/phi0914.phi00141.perseus-lat1.xml
Titus Livius (Livy)
fessi deinde et Romam utraque pars miserunt       legatos et inter se ipsi de reconcilianda concordia agebant; quae novo facinore       discussa res veteres etiam iras excitavit         exulibus Hypataeis, qui factionis Proxeni erant, cum reditus in patriam       promissus esset, fidesque data per principem civitatis Eupolemum,  octoginta inlustres homines, quibus redeuntibus inter       ceteram multitudinem Eupolemus etiam obvius exierat, cum salutatione benigna       excepti essent dextraeque datae, ingredientes portam, fidem datam deosque testis       nequiquam invocantes interfecti sunt   inde       gravius de integro bellum exarsit  C ValeriusLaevinus et Ap ClaudiusPulcher et C Memmius et M Popilius et L Canuleius missi ab senatu venerant   apud eos       cum Delphis utriusque partis legati magno certamine agerent, Proxenus maxime cum       causa tum eloquentia praestare visus est; qui paucos post dies ab Orthobula       uxore veneno est sublatus; damnataque eo crimine in exilium abiit   idem furor et Cretenses lacerabat        adventu deinde Q Minuci legati, qui cum decem navibus missus ad sedanda eorum certamina       erat, ad spem pacis venerant  ceterum  indutiae tantum sex mensum fuerunt; inde multo gravius bellum exarsit             Lycii quoque per idem tempus ab Rhodiis       bello vexabantur  sed externorum inter se bella, quo quaeque modo gesta sint,       persequi non operae est satis superque oneris sustinenti res a populo Romano       gestas scribere